Κορασίδα Εύβοιας

Η Κορασίδα είναι μικρός παραθαλάσσιος οικισμός και παραλία στην κεντρική Εύβοια και την Περιφερειακή Ενότητα Εύβοιας.

Γεωγραφικά στοιχεία 
Η Κορασίδα βρίσκεται στις ανατολικές ακτές του νησιού και τα παράλια του Αιγαίου πελάγους σε υψόμετρο 61 μέτρα. Απέχει 70 χλμ. ανατολικά της Χαλκίδας, 21 χλμ. βορειοανατολικά από το Αλιβέρι (έδρα του δήμου) και περίπου 4 χλμ. ανατολικά της Αχλαδερής της οποίας αποτελεί παραθεριστικό οικισμό. Η παραλία της είναι σε κατάφυτη περιοχή, βοτσαλωτή με γαλαζοπράσινα νερά και διαθέτει αρκετά μαγαζιά για καφέ ή φαγητό.   

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Αχλαδερής. Σύμφωνα με το πρόγραμμα Καλλικράτης μαζί με την Αχλαδερή, τον Κάλαμο, τα Περιβόλια και τις  Συκιές αποτελούν την τοπική κοινότητα Αχλαδερής που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 13 κατοίκους.

Παραπομπές

Χωριά του νομού Εύβοιας
Δήμος Κύμης - Αλιβερίου